"กรมบัญชีกลาง" ปัดแค่ข่าวลือเพิ่มเงินบำนาญข้าราชการเป็น 4 หมื่น
"กรมบัญชีกลาง" ชี้แจงข่าวลือขยับเงินบำนาญข้าราชการเป็น 40,000 บาท ไม่เป็นความจริง
24 ก.ย. 2561

"กรมบัญชีกลาง" ชี้แจงข่าวลือขยับเงินบำนาญข้าราชการเป็น 40,000 บาท ไม่เป็นความจริง
เมื่อวันที่ 24 ก.ย. กรมบัญชีกลาง ได้ชี้แจงกรณีที่มีข่าวเผยแพร่ผ่านทางสื่อโซเชียลว่า นายกรัฐมนตรีเตรียมเพิ่มเงินบำนาญหลังเกษียณจาก 20,000 บาท เป็น 40,000 บาทเนื่องจากเกรงว่าจะไม่พอใช้ยามแก่ โดยมีผลทันทีวันที่ 1 ตุลาคม 2561” ว่า ขอยืนยันว่า ข่าวดังกล่าวไม่เป็นความจริง
ประเด็นการปรับเพิ่มเงินบำนาญ ทางกระทรวงการคลังไม่มีนโยบายที่จะดำเนินการ และไม่มีการนำประเด็นนี้เสนอคณะรัฐมนตรี (ครม.) พิจารณาแต่อย่างใด
ที่ผ่านมาได้มีการแชร์ข่าวที่ทำให้เกิดความเข้าใจคลาดเคลื่อนลักษณะนี้เกิดขึ้นหลายครั้ง กรมบัญชีกลาง ได้ชี้แจงทำความเข้าใจมาโดยตลอด ดังนั้น จึงขอให้ช่วยแชร์ข้อมูลนี้ เพื่อช่วยสร้างความเข้าใจที่ถูกต้องกันต่อๆ ไปด้วย